Ar tinka vartoti žodžių junginį *drėkinantis kremas*?

Terminai lietuvių kalboje įprastai yra sudaromi su įvardžiuotinėmis neveikiamųjų dalyvių formomis. Prekių etiketėse reikėtų rašyti: ne *drėkinantis kremas*, *drėkinantis muilas*, *maitinantis kremas*, *glotninantis serumas*, *regeneruojantis kremas*, o *drėkinamasis kremas*, *drėkinamasis muilas*, *maitinamasis kremas*, *glotninamasis serumas*, *regeneruojamasis kremas* ir kt.